روسیا جمهور باشقانلیغی کرملین سوزچوسو دمیتری پسکوو بیان ائدیب کی، قارا دنیز هئچ واخت ناتو دنیزی اولمایا‌جاق.
پایتاخت مسکوادا ژورنالیست‌لره آچیقلاماسیندا اوکراینا خاریجی ایشلر ناظیری دمیترو کولبانین "قارا دنیز بالتیک دنیزی کیمی ناتو دنیزی اولما‌لی‌دیر" سؤزلرینه رئاکسیا وئرن دیمیتری پسکوو قارا دنیزین اورتاق دنیز اولدوغونا دقت چکه‌رک دئییب: "کولبانین آچیقلاما‌لاری ضدیت‌لی‌دیر. قارا دنیز بوتون ساحلیانی دؤولت‌لری اوچون عمومی دنیزدیر. امکداش‌لیق، قارشی‌لیق‌لی فعالیت و تهلوکه‌سیزلیک دنیزی اولما‌لی‌دیر. قارا دنیزین بؤلونمز تهلوکه‌سیزلیگی اولما‌لی‌دیر. او، هئچ واخت ناتو دنیزی اولمایا‌جاق".
